Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 32/14/6609	Rimavská Sobota, 10.2.2014
EEČ : 2-49-22-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov.

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 14.06.2013 do 30.01.2014 v obci XXXXX, okres XXXXX a všade inde, kde sa zdržiaval si neplnil pravidelne a v predpísanej výške svoju zákonnú vyživovaciu povinnosť, ktorá mu vyplýva zo Zákona o rodine číslo 36/2005 Zbierky zákonov, ktorá mu vyplýva zo Zákona číslo 601/2003 Zbierky zákonov o životnom minime a ktorá mu bola uložená rozsudkom Okresného súdu XXXXX spisovej značky 2P/203/2012-103 z 05.06.2013, právoplatným a vykonateľným 14.06.2013 a to prispievať výživným na svoje dve maloleté deti XXXXX, nar. XXXXX v XXXXX a XXXXX, nar. XXXXX v XXXXX XXXXX,    sumou vo výške po 30 % zo sumy životného minima na nezaopatrené, neplnoleté dieťa mesačne, vždy do 20-teho dňa toho ktorého mesiaca vopred do rúk matky detí XXXXX, nar. XXXXX v XXXXX, trvalým bydliskom XXXXX, XXXXX, prechodne bytom XXXXX, XXXXX, okres XXXXX čo predstavovalo od 14.06.2013 do 30.06.2013 sumu vo výške po 26,65 € mesačne na každé dieťa a od 01.07.2013 až doposiaľ sumu vo výške po 27,13 € mesačne na každé dieťa, aj napriek tomu, že za uvedené obdobie bol a stále je súkromno zárobkovo činná osoba, čím mu vznikol za uvedené obdobie na zameškanom výživnom do 30.01.2014 pre matku oboch maloletých detí XXXXX dlh vo výške 433,12 €.

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX uznesením spisovej značky ORP-1097/RS-RS-2013 z 12.01.2014 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 07.02.2014 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Obvodného oddelenia PZ XXXXX na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86 písmeno a) Trestného zákona, za prečin zanedbania povinnej výživy podľa § 207 odsek 1 Trestného zákona.

Preskúmaním spisového materiálu ako aj citovaného návrhu povereného príslušníka som zistila, že tento je dôvodný. 
		
Obvinený XXXXX pred povereným príslušníkom PZ 29.01.2014 k predmetnej trestnej činnosti uviedol, že je si vedomý toho, že je povinný platiť výživné na svoje dve maloleté deti XXXXX a XXXXX a to vo výške po 30 % zo sumy životného minima mesačne na každé dieťa do rúk ich matky. Ďalej uviedol, že poštovou poukážkou 10.01.2014 vyplatil matke detí dlžné výživné vo výške 324,60 € a 28.01.2014 jej vyplatil 102,-- €. Teraz sa dozvedel, že má ešte doplatiť sumu vo výške 7,-- €, čo aj urobí a dá ich bývalej manželke do ruky. 

Vo vyšetrovacom spise sa nachádza listinný dôkaz a to rozsudok Okresného súdu XXXXX spisovej značky 2P/203/2012-103 z 05.06.2013, právoplatný a vykonateľný 14.06.2013, ktorým bol XXXXX súdom zaviazaný prispievať výživným na svoje dve maloleté deti XXXXX, nar. XXXXX v XXXXX XXXXX a XXXXX, nar. XXXXX v XXXXX XXXXX, sumou vo výške po 30 % zo sumy životného minima na nezaopatrené, neplnoleté dieťa mesačne, vždy do 20-teho dňa toho ktorého mesiaca vopred do rúk matky detí XXXXX, nar. XXXXX v XXXXX trvalým bydliskom XXXXX, XXXXX, prechodne bytom XXXXX, XXXXX, okres XXXXX XXXXX

Svedkyňa a zároveň poškodená XXXXX vo svojej výpovedi z 27.01.2014 na polícii uviedla, že jej bývalý manžel XXXXX neplatil súdom určené výživné na ich dve maloleté deti a preto na neho podala trestné oznámenie. Je povinný jej platiť výživné vo výške 30 % zo sumy životného minima na maloleté deti XXXXX a XXXXX, vždy do 20-teho dňa v mesiaci do jej rúk. Ďalej poškodená uviedla, že 10.01.2014 jej obvinený XXXXX uhradil výživné vo výške 324,60 €. V ďalšej svojej výpovedi z 30.01.2014 menovaná poškodená dodala, že bývalý manžel, t. j. obvinený jej zaplatil aj ďalšie zameškané výživné a to vo výške 108,52 €, čím má uhradené celé výživné od 14.06.2013 do 30.01.2014. Urobil tak v dvoch prípadoch, keď jej 28.01.2014 zaslal 102,-- € a následne 7,-- €. Jej deti núdzou netrpeli, nakoľko sa o ne riadne starala podľa svojich schopností a možností. Náhradné výživné na deti nepoberala. 

Súčasťou vyšetrovacieho spisu sú aj ďalšie listinné dôkazy a to rodné listy maloletých detí XXXXX, správy a posudky na obvineného a fotokópie ústrižkov o zaplatení zameškaného výživného v celkovej výške 433,12 €, obvineným XXXXX do rúk bývalej manželky poškodenej XXXXX za obdobie od 14.06.2013 do konca januára 2014 s tým, že ďalšie výživné je na základe súdneho rozhodnutia povinný zaplatiť do 20-teho dňa nasledujúceho mesiaca. 

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX od 14.06.2013 do konca januára 2014 splnil svoju vyživovaciu povinnosť v plnej výške a uhradil celé bežné zameškané výživné za dané obdobie matke detí XXXXX s tým, že výživné za mesiac februára 2014 je zaviazaný súdom uhradiť do 20-teho dňa toho mesiaca a nakoľko o obe maloleté deti XXXXX v uvedenom období bolo riadne postarané zo strany ich matky a tieto núdzou netrpeli, som preto rozhodla tak, ako je to uvedené vo výrokovej časti tohto uznesenia.

Poučenie:

Proti tomuto uzneseniu je prípustná sťažnosť,  ktorú je možné podať do troch dní od jeho oznámenia u prokurátora Okresnej prokuratúry Rimavská Sobota. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka